Tolong jelaskan mengenai BENTUK FIZIKAL SEKOLAH dari Sekolah Kebangsaan Kabuluh dalam bahasa melayu

Kini, SK Kabuluh mempunyai dua buah bangunan sekolah dengan 6 buah bilik darjah, 1 bilik pentadbiran, 1 bilik pemulihan , 1 bilik ICT, 1 bilik pusat sumber, 3 buah rumah guru terdiri  sebuah rumah separa konkrit dan 2 buah bangunan konkrit yang cantik dan selesa untuk guru. Kemudahan Tangki WaterRain berkapasiti 25000 liter(4 unit) dan 10000 liter(4 unit), sebuah bangunan prasekolah, sebuah bangunan kantin, sebuah bangunan tandas konkrit terbahagi kepada 6 unit dan sebuah pondok pengawal keselamatan.

JENIS PEGANGKUTAN DAN KEDUDUKAN SEKOLAH

Sekolah Kebangsaan Kabuluh terletak di kawasan pedalaman Beluran. Pengangkutan Utama ketika itu(sebelum tahun 2005) ialah pengangkutan laut seperti kapal(tambang RM15-20) dan bot laju(sewa khas RM800-RM1000).  Perjalanan menggunakan kapal mengambil masa sehari suntuk dan kadang-kala 2 hari perjalanan sekiranya laut bergelora.  Pada tahun 2005, kerajaan telah menyediakan jalan raya yang menghubungkan kawasan Paitan dengan Seluruh rangkaian jalan raya di Sabah.Jarak sekolah ini dengan Pejabat Pelajaran Daerah Beluran ialah 197KM. Pekan yang terdekat dengan sekolah ini ialah Pekan Pitas dengan jarak kira-kira 76KM. Manakala, jarak sekolah ini dengan Kota Marudu ialah sejauh 158KM.Terdapat 4 buah sekolah yang berdekatan dengan sekolah ini iaitu SK Tanjung Nipis, SK Simpangan, SMK Simpangan dan SK Lubang Buaya.